พระราชทานเพลิงศพ พล.อ.เปรม ติณสูลานนท์ วันนี้
วันนี้ (8 ธ.ค.2562)พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี จะเสด็จพระราชดำเนินไปในการพระราชทานเพลิงศพ พล.อ.เปรม ติณสูลานนท์ ณ เมรุหลวงหน้าพลับพลาอิสริยาภรณ์ วัดเทพศิรินทราวาสโดยระหว่างวันที่ 7-9 ธ.ค.2562 พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้บำเพ็ญพระราชกุศลในการออกเมรุและพระราชทานเพลิงศพ และทรงพระกรุณาโปรดเกล้าโปรดกระหม่อมพระราชทานโกศกุดั่นน้อย พร้อมเครื่องเกียรติยศประกอบศพ พล.อ.เปรมสำหรับ พล.อ.เปรม ติณสูลานนท์ ได้ปฏิบัติงานสนองพระเดชพระคุณด้วยความวิริยอุตสาหะและจงรักภักดี ตั้งแต่สมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในฐานะผู้บัญชาการทหารบก นายกรัฐมนตรี องคมนตรี รัฐบุรุษและประธานองคมนตรี ตลอดจนได้ดำรงตำแหน่งประธานองคมนตรีในรัชกาลปัจจุบัน ทั้งยังเป็นผู้สร้างคุณูปการมากมายแก่ประเทศชาติมีดังนี้เวลา 10.30 น. พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้พล.อ. สุรยุทธ์ จุลานนท์ องคมนตรี รักษาการประธานองคมนตรีเป็นผู้แทนพระองค์ไปในการบำเพ็ญพระราชกุศล ณ พระที่นั่งทรงธรรม วัดเบญจมบพิตรดุสิตวนารามเวลา 13.00 น. พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ องคมนตรีรักษาการประธานองคมนตรีเป็นผู้แทนพระองค์ ไปในการเชิญโกศศพ พล.อ.เปรม ติณสูลานนท์ ไปพระราชทานเพลิง โดยเคลื่อนจากพระที่นั่งทรงธรรมไปขึ้นตั้งบนราชรถเวลา 13.30 น. เคลื่อนขบวนแห่เชิญโกศศพจากวัดเบญจมบพิตรดุสิตวนาราม ไปยังเมรุวัดเทพศิรินทราวาส มีระยะทางประมาณ 3 กิโลเมตร เริ่มจากวัดเบญจมบพิตรดุสิตวนาราม เลี้ยวซ้ายเข้าถนนศรีอยุธยา เลี้ยวซ้ายเข้าถนนราชดำเนินนอกถึงสะพานมัฆวานเลี้ยวซ้ายเข้าถนนกรุงเกษม โดยผ่านแยกเทวกรรม แยกสะพานขาว แยกกษัตริย์ศึก หน้าโรงเรียนวัดเทพศิรินทราวาส และแยกนพวงศ์ จากนั้นเลี้ยวขวาเข้าถนนหลวง เลี้ยวเข้าเมรุวัดเทพศิรินทราวาสทางประตูด้านใต้ แล้วจึงตั้งขบวนอิสริยยศ เชิญโกศแห่เวียนเมรุ และเชิญโกศขึ้นตั้งบนจิตกาธานบนเมรุเวลา 17.00 น. พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินโดยรถยนต์พระที่นั่งเสด็จพระราชดำเนินถึงวัดเทพศิรินทราวาส พระราชทานเพลิง
วันนี้ (8 ธ.ค.) พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี จะเสด็จพระราชดำเนินไปในการพระราชทานเพลิงศพ พล.อ.เปรม ติณสูลานนท์ ณ เมรุหลวงหน้าพลับพลาอิสริยาภรณ์ วัดเทพศิรินทราวาส 
พระราชทานเพลิงศพ,พล.อ.เปรม ติณสูลานน